கேள்வி: ஜி. நாச்சியார் - வாழ்க்கைக் குறிப்பு என்பது என்ன?
பதில்: இவர் தூத்துக்குடி மாவட்டம் வடமலாபுரம் 1940 செப்டம்பர் 15 ஆம் நாள் பிறந்தார். 1963-இல் சென்னைப் பல்கலைக்கழகம் இளநிலை மருத்துவப் பட்டமும், 1966 இல் கண்ணியல் மருத்துவத்தில் பட்டயமும் பெற்றார். பின்னர் 1969 இல் மதுரை பல்கலைக்கழகத்தில் கண்ணியல் மருத்துவத்தில் எம்.எஸ்.பட்டமும், 1973 இல் அமெரிக்காவின் சிகாகோ நகரில் இலினாய்ஸ் தொழில்நுட்பக் கழகம் கண்ணியல் நோய் ஆய்வுக்கான பெல்லோசிப்பும், 1978 இல் அமெரிக்காவின் பாஸ்டன் நகரில் ஹார்வர்டு பல்கலைக்கழகத்தில கண்ணியல் நோய் ஆய்வு, நரம்பியல் கண் மருத்துவ பெல்லோசிப்பும் பெற்றார். 1965 இல் மதுரை எர்ஸ்கின் மருத்துவமனையில் கண் மருத்துவராகப் பணியைத் தொடங்கி, 1979 இல் அரவிந்த் கண் மருத்துவமனையின் மருத்துவ அதிகாரியாகப் பொறுப்பேற்றார். தற்போது மருத்துவப் பணியிலிருந்து ஓய்வு பெற்றாலும் அரவிந்த் மருத்துவனையின் கவுரவத்தலைவராக உள்ளார்.